toebehoiren Ende den selven dach bescheyden in gevalle
hij dien hadde willen verantweerden dienen op heden
voir meye ende scepen van loeven aldaer hij niet en
is gecopareert noch pcur van zijnen wegen des voirs
katlijne coparende ende trecht voirts versueken Soe
hebben scepen van loeven ter maniss smeyers gewijst
met vonisse nae dien katlijne achtvolgen huen
voirvoniss hue schult geverificeert hadde bij eede
op v r gx sonder cost en come Ende aenhoirt janne
veeram vorste die cleerde de voirs drie rastementen
ende conde behoirlijck gedaen te hebben dat de voirs
katlijne hue voirs gebreck aen den voirs tabbaert
sal moegen verhalen Behalven ofter overschiet
dat zij dat wederken sal en ofter gebrect sal zij
dat voirt moegen volgen met rechte in scampno
junii xx
Alsoe als ten vervolge willems van kele als pcur
m heen des plaets sgoidshuys van euerbode geleyt zijnde
nae des stad recht voir zijn wettich gebreck uut crachte
van scepen brieven van loeven tot alle den goeden beyde
have en erve henr van bettenrode ende arnts bremerlincx
soe waer die gelegen zijn Met open brieven van
des stadt gescr es geweest aen alle officien Ende
ernstelijck versocht alle de selve goede te leven ende
peyslijck te doen volgen den voirs geleydden oft den
bringer ons brieven in zijne name ende den selven
henr en arnde in gevalle van oppositien dach van
rechte te bescheyden op heden dienen inde banck voir
meye en scepen van loenen Aldaer zij noch niemant
van huen weg en zijn gecopareert den voirs procur
coparende ende trecht voirts versueken Soe hebben
scepen van loeven ter maniss smueyers gewijst met
vonisse Nae dien hen behoirlijck gebleken was
bij cleerniss gielijs eueloge bode te voete van des stad
die cleerde dat drossate van rotselaer en de meye